Akeh cara kanggo menehi tuladha marang siswa. Kajaba siswa nampa wulangan ing kelas uga kanthi cara menehi kegiayan kang migunani kanggo mekarake kapinterane. Salah sijining kegiatan kanggo ngrengsengngake bocah marang donyaning seni kanthi gladhi teater. Kanthi teater para siswa bakal nduweni wadhah kanggo ngatonake kapinteran babagan seni lan uga bakal ndadekake rumakete pasrawungan. Kanthi gawe crita-crita kang digelarake ing teater bisa nepungake siswa marang kabudayan Jawa. Budaya jawa nduweni maneka warna crita rakyat wujud crita kethoprak, wayang kepara malah crita kang nuduhake uriping manungsa saben dina. Ndadekake bocah seneng marang budaya Jawa iku ora gampang, kepara malah tinemu bab-bab kang njalari ati sabar. Luwih-luwih marang bocah saiki kang saperangan wis duwe anggepan menawa budaya Jawa iku kuna. Katambah maneh akehing budaya kang lumebu ana ing nuswantara. Nanging kabeh mau mbutuhake pangurbanan lan kawigaten bebarengan. Kalebu ing sekolah minangka papan kanggo menehake pangerten ilmu lan budaya marang bocah.